ประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข 4 สายกรุงเทพมหานคร - คลองพรวน ที่บ้านคันคลอง เป็นกรณีที่มีความจำเป็นโดยเร่งด่วน
ประกาศสำนักนายกรัฐมนตรี
ประกาศสำนักนายกรัฐมนตรี
เรื่อง
กำหนดให้การเวนคืนอสังหาริมทรัพย์เพื่อขยาย
ทางหลวงแผ่นดินหมายเลข
๔ สายกรุงเทพมหานคร - คลองพรวน
ที่บ้านคันคลองเป็นกรณีที่มีความจำเป็นโดยเร่งด่วน
--------------

 ตามที่ได้ประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวน
คืนเพื่อขยายทางหลวงแผ่นดินหมายเลข ๔ สายกรุงเทพมหานคร -
คลองพรวน ที่บ้านคันคลอง
พ.ศ. ๒๕๔๑ ในท้องที่อำเภอนครชัยศรี จังหวัดนครปฐม แล้ว นั้น
 อธิบดีกรมทางหลวงผู้เป็นเจ้าหน้าที่เวนคืนตามพระราชกฤษฎีกาดังกล่าวได้
พิจารณาแล้วเห็นว่า
การขยายทางหลวงแผ่นดินสายดังกล่าวเป็นกรณีที่มีความจำเป็นโดยเร่งด่วน
เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค
ซึ่งหากการเวนคืนเนิ่นช้าไปจะเป็นอุปสรรคอย่างมากแก่การพัฒนาเศรษฐกิจและสังคม
 ดังนั้น
อาศัยอำนาจตามความในมาตรา ๖๘ วรรคหนึ่ง แห่งพระราชบัญญัติทาง
หลวง พ.ศ. ๒๕๓๕
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและ
เสรีภาพของบุคคล ซึ่งมาตรา ๒๙ ประกอบกับมาตรา ๓๑ มาตรา ๓๕
มาตรา ๓๖ มาตรา ๔๘ 
มาตรา ๔๙ มาตรา ๕๐ และมาตรา ๕๑
ของรัฐธรรมนูญแห่งราชอาณาจักรไทย บัญญัติให้กระทำ
ได้โดยอาศัยอำนาจตามบทบัญญัติแห่งกฎหมาย ประกอบกับมาตรา ๑๓
วรรคหนึ่ง แห่งพระราช
บัญญัติว่าด้วยการเวนคืนอสังหาริมทรัพย์ พ.ศ. ๒๕๓๐
อันเป็นพระราชบัญญัติที่มีบทบัญญัติบาง
ประการเกี่ยวกับการจำกัดสิทธิและเสรีภาพของบุคคล ซึ่งมาตรา
๒๙ ประกอบกับ มาตรา ๓๕
มาตรา ๔๘ และมาตรา ๔๙
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัย
อำนาจตามบทบัญญัติแห่งกฎหมาย คณะรัฐมนตรีโดยมติเมื่อวันที่
๒๒ สิงหาคม พ.ศ. ๒๕๔๓ จึง
กำหนดให้การเวนคืนอสังหาริมทรัพย์เพื่อขยายทางหลวงแผ่นดินหมายเลข
๔ สายกรุงเทพมหานคร
- คลองพรวน ที่บ้านคันคลอง ในท้องที่อำเภอนครชัยศรี
จังหวัดนครปฐม ตามพระราชกฤษฎีกา
กำหนดเขตที่ดินในบริเวณที่ที่จะเวนคืน เพื่อขยายทางหลวง
แผ่นดินหมายเลข ๔ สาย
กรุงเทพมหานคร - คลองพรวน ที่บ้านคันคลอง พ.ศ. ๒๕๔๑
เป็นกรณีที่มีความจำเป็นโดยเร่งด่วน
เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์
นั้นตามพระราชบัญญัติว่าด้วยการเวนคืออสังหาริมทรัพย์
พ.ศ.๒๕๓๐ ได้

 ประกาศ
ณ วันที่ ๒๕ สิงหาคม พ.ศ. ๒๕๔๓
  ชวน
หลีกภัย
  นายกรัฐมนตรี

[รก.๒๕๔๓/พ๑๐๕ง/๓/๑๑ ตุลาคม ๒๕๔๓]

 อัมพิกา/แก้ไข
 ๒/๕/๒๕๔๕
  B